
Z A P I S N I K
7. sjednice Vijeća Mjesnog odbora Novi Retkovec
održane 10. prosinca 2021.

u sjedištu Mjesnog odbora, Ulica breza 26
s početkom u 20.00 sati
NAZOČNI ČLANOVI VIJEĆA: Belošević Asmirka, Gegić Elizabeta, Krehula Bruno, Klarić Marija, Lovrić Zrinka, Ljubić Ivana, Plečko Danica, Rakitničan Dražen, Vukmirović Igor

OSTALI NAZOČNI: Kavur Alin, Tomić Hrvoje
Predsjedava: Elizabeta Gegić, predsjednica Vijeća.

Predsjednica konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 7. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 6. sjednice Vijeća, održane 11. studenog 2021., bez izmjena.

Na prijedlog predsjednice Vijeća i vijećnice Klarić Marije većinom od 8 članova utvrđuje
D N E V N I   R E D
1. Prijedlog zaključka o očitovanju o mogućnosti raspolaganja zemljištem oznake dio k.č.br. 8200/20 k.o. – Dubrava koja odgovara dijelovima zk.č.br. 3161/1, 3168/1, 3168/11 i 3168/12 sve k.o.Resnik 

2. Prijedlog zaključka o raspolaganju nekretninom u Ulici jasena 25c, Zagreb, označenom kao z.k.č.br. 3258/881 k.o. Resnik (k.č.br.8575/808 k.o. Dubrava)

3. Zahtjev za povremeno korištenje prostora, udruga za resocijalizaciju i reintegraciju „Staro za novo“ - donošenje zaključka
4. Aktualna komunalna problematika,
5. Pitanja, prijedlozi i obavijesti.
Ad 1. Prijedlog zaključka o očitovanju o mogućnosti raspolaganja zemljištem oznake dio k.č.br. 8200/20 k.o. – Dubrava koja odgovara dijelovima zk.č.br. 
3161/1, 3168/1, 3168/11 i 3168/12 sve k.o.Resnik

Članovi Vijeća primili su pisani materijal uz poziv.

U raspravi sudjeluju: Belošević Asmirka, Gegić Elizabeta, Krehula Bruno, Klarić Marija, Lovrić Zrinka, Ljubić Ivana, Plečko Danica, Rakitničan Dražen, Vukmirović Igor

Vijeće jednoglasno donosi

Z A K L J U Č A K

o očitovanju o mogućnosti raspolaganja zemljištem oznake dio k.č.br. 8200/20 k.o. – Dubrava koja odgovara dijelovima zk.č.br. 3161/1, 3168/1, 3168/11 i 3168/12 sve k.o.Resnik

1. Vijeće Mjesnog odbora je razmotrilo dopis Gradskog ureda za upravljanje imovinom Grada i zahtjev društva Elektro Plus d.o.o. Zagreb Remetinečka 112.

2. Vijeće nije suglasno s raspolaganjem dijela  k.č. br.8200/20 k.o. Dubrava  koji približno odgovara dijelovima zk.č.br.3162/1, 3168/1, 3168/11 i 3168/12 sve k.o. Resnik

3. Stav Vijeća je da na području Novog Retkovca ne postoji adekvatna komunalna infrastruktura koja bi podržala izgradnju nove stambene zgrade (veliki nedostatak parkirnih mjesta, nedovoljno široke ulice, loše stanje vodovodnih cijevi,...).
4. Vijeće smatra da je na navedenoj lokaciji primjereniji sadržaj javne namjene, primjerice, dom za starije i nemoćne.

5. Ovaj zaključak dostavlja se Vijeću Gradske četvrti Donja Dubrava na daljnje postupanje.
Ad 2. Prijedlog zaključka o raspolaganju nekretninom u Ulici jasena 25c, Zagreb, 
označenom kao z.k.č.br. 3258/881 k.o. Resnik (k.č.br.8575/808 k.o. Dubrava)

Članovi Vijeća primili su pisani materijal uz poziv.

U raspravi sudjeluju: Belošević Asmirka, Gegić Elizabeta, Krehula Bruno, Klarić Marija, Lovrić Zrinka, Ljubić Ivana, Plečko Danica, Rakitničan Dražen, Vukmirović Igor

Vijeće jednoglasno donosi

Z A K L J U Č A K

o raspolaganju nekretninom u Ulici jasena 25c, Zagreb, označenom kao z.k.č.br. 3258/881 k.o. Resnik (k.č.br.8575/808 k.o. Dubrava)

1. Vijeće Mjesnog odbora Novi Retkovec zaprimilo je dopis Gradskog ureda za upravljanje imovinom Grada kojim se traži očitovanje o kupoprodaji nekretnine u Ulici jasena 25c, Zagreb, označenom kao z.k.č.br. 3258/881 k.o. Resnik (k.č.br.8575/808 k.o. Dubrava)
2 Vijeće utvrđuje da ne postoji javni interes niti potreba stanovnika MO za predmetnom nekretninom, te je suglasno s kupoprodajom iste na zakonom propisani način. 

3 Ovaj zaključak dostavlja se Vijeću Gradske četvrti Donja Dubrava na daljnje postupanje

Ad 3. Zahtjev za povremeno korištenje prostora, udruga za resocijalizaciju i reintegraciju „Staro za novo“ - donošenje zaključka

Članovi Vijeća primili su pisani materijal uz poziv.

Vijeće jednoglasno donosi

Z A K L J U Č A K

o povremenom korištenju prostora, Udruga za reintegraciju i resocijalizaciju 
„Staro za novo“
1. Udruzi za reintegraciju i resocijalizaciju „Staro za novo“, odobrava se povremeno korištenje prostora u objektu Mjesnog odbora Novi Retkovec, Ulica Javora 23, utorkom od 17.00 do 19.oo sati i nedjeljom od 10.00 do 14.00 sati teče od 14. prosinca 2021. do 14. prosinca 2022.

2. Prostor iz točke 1. ovog Zaključka, udruga „Staro za novo“ koristit će  bez naknade.

3. Udruga za reintegraciju i resocijalizaciju „Staro za novo“, obvezuje se postupati sa pažnjom dobrog gospodara u korištenju prostora.

4. O povremenom korištenju prostora iz točke 1. ovog Zaključka, Gradski ured za mjesnu samoupravu izdat će odobrenje o korištenju, a u skladu sa ovim Zaključkom.

Ad 4. Aktualna komunalna problematika
a. Nadogradnja ograde na košarkaškom igralištu, dječji park Sitnice

Klarić Marija usmeno obavještava nazočne o predmetu rasprave i odlučivanja.


U raspravi sudjeluju: Belošević Asmirka, Gegić Elizabeta, Krehula Bruno, Klarić Marija, Lovrić Zrinka, Ljubić Ivana, Plečko Danica, Rakitničan Dražen, Vukmirović Igor

Vijeće jednoglasno donosi
Z A K LJ U Č A K

o nužnosti nadogradnje ograde na košarkaškom igralištu, dječji park Sitnice
1. Vijeće izražava nezadovoljstvo odgovorom GU za prostorno uređenje, izgradnju grada, graditeljstvo, komunalne poslove i promet na žalbu građana.  

2. Vijeće traži na uvid projektnu dokumentaciju za izgradnju Parka. Nadalje, Vijeće traži informaciju što to „standardi krajobrazne struke“ nalažu prilikom ograđivanja košarkaškog igrališta koje se nalazi u neposrednoj blizini privatnog posjeda. 

3. Zbog nedovoljne visine ograde u Parku narušava se kvaliteta života građana koji žive neposredno uz Park te se ugrožava njihov privatni posjed. Vijeće smatra da je nužna nadogradnja postojeće ograde sa mrežom. 
4. Vijeće smatra da je za trenutni problem zaslužan izvođač kojeg je odabrao GU za prostorno uređenje, izgradnju grada, graditeljstvo, komunalne poslove i promet. 
5. Vijeće smatra da je GU za prostorno uređenje, izgradnju grada, graditeljstvo, komunalne poslove i promet odgovoran za sanaciju grešaka koje su se dogodile na projektima u njihovoj nadležnosti te da se za takva rješenja ne bi trebala crpiti sredstva iz proračuna mjesne samouprave.

 6. Žalba građana i odgovor Gradskog ureda nalaze se u prilogu. 
5. Ovaj Zaključak dostavlja se Vijeću gradske četvrti na daljnje postupanje.


Ad 5. Pitanja, prijedlozi i obavijesti

Predsjednica obavještava članove Vijeća o odluci da se zbog trenutne epidemiološke situacije i mjera tjedna dežurstva prebacuju u online i telefonski oblik. Obavijest će biti izložena na oglasnoj ploči ispred prostora mjesnog odbora.

Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga

	Marija Klarić
	Pitanja za Čistoću:
1. U dječjem parku na križanju Aleje javora i ul, Sitnice (park iza Lidla) u zadnjih mjesec dana uklonjene su dvije kante za smeće. Ukoliko su djelatnici Čistoće uklonili kante, molim obrazloženje zbog čega su uklonjene i gdje se sada nalaze.
2. Molim sljedeće informacije: 

a. Koliko je kanti Čistoća postavila na području Novog Retkovca u cjelokupnom vremenskom razdoblju u kojem je nadležna za održavanje, postavljanje i uklanjanje javnih kanti za smeće?

b. Koliko je kanti Čistoća uklonila sa područja Novog Retkovca u cjelokupnom vremenskom razdoblju u kojem je nadležna za održavanje, postavljanje i uklanjanje javnih kanti za smeće? Koliko je od tih kanti inicijalno postavila Čistoća? Koji su razlozi za uklanjanje kanti? Gdje se uklonjene kante nalaze?
Pitanja za Zrinjevac:

1. U dječjem parku na križanju Aleje javora i ul, Sitnice (park iza Lidla) u zadnjih mjesec dana uklonjene su dvije kante za smeće. Ukoliko su djelatnici Zrinjevca uklonili kante, molim obrazloženje zbog čega su uklonjene i gdje se sada nalaze.

2. Molim sljedeće informacije: 

a. Koliko je kanti Zrinjevac postavio na području Novog Retkovca u cjelokupnom vremenskom razdoblju u kojem je nadležan za održavanje, postavljanje i uklanjanje javnih kanti za smeće?

b. Koliko je kanti Zrinjevac uklonio sa područja Novog Retkovca u cjelokupnom vremenskom razdoblju u kojem je nadležan za održavanje, postavljanje i uklanjanje javnih kanti za smeće? Koliko je od tih kanti inicijalno postavio Zrinjevac? Koji su razlozi za uklanjanje kanti? Gdje se uklonjene kante nalaze?




Dovršeno u 22.00 sati.
KLASA:026-02/21-002/2225
URBROJ:251-06-11-404-21-2
Zagreb,  10. prosinca 2021.
Zapisnik sastavila: 

